
Születés: 1941 Január 18., Budapest

Szülők: Apa: Dr. Detre (Dunst) László 1906 – 1974 csillagász, akadémikus 1943 - 1949, 1955 – 1974, egyetemi tanár  1939 – 1943, 1960 – 1974, Konkoly Thege Csillagászati Kutató Intézet igazgatója  1943 – 1974.

Anya: Dr. Balázs Júlia 1907 – 1990, csillagász, Konkoly Thege Csillagászati Kutató Intézet tudományos munkatársa 1933 – 1959,  főmunkatársa 1959 – 1990. 1961-től fizkai tudományok kandidátusa.
Általános iskolák : Budapesten.
Gimnázium: Toldy Ferenc gimnázium, 1955 – 1959, osztályfőnök: Dr. Antall József Magyarország későbbi miniszterelnöke 1990-1993. 
Egyetemi végzettség: ELTE TTK geológus szak 1959 – 1965, ELTE BTK filozófia szak (esti) 1970 – 1974, Universitá di Venezia Հայկական լէզու էվ պատմություն (örmény nyelv és történelem) 1984 – 1987

Egyetemi doktorátus: természettudományi doktor (geológia): 1971, bölcsészdoktor (filozófia): 1977, örmény nyelv és történelem 1988 (Venezia). 
Munkahely: Magyar Állami Földtani Intézet 1965 – 2003. Besorolások: tudományos segédmunkatárs 1965 – 1968, tud. munkatárs 1968 – 1984, tud. főmunkatárs 1984 – 2001, tud. tanácsadó 2001 – 2003. 

Nyelvtudás: Örmény (egyetemi diploma), német (állami nyelvvizsga felsőfok), spanyol (állami nyelvvizsga középfok), francia (állami nyelvvizsga középfok), orosz (nem megvédett kandidátusi értekezés nyelvvizsgája), olasz (Univ. Venezia alapfok), portugál (Univ. Venezia alapfok), latin (ELTE BTK filozófiai doktorátushoz kötelező egyetemi alapfok), ó-görög (u.a.). Ezenkívül: angol, gaeilge, ashkatan B. 

Vallás: Örmény ritusú római katolikus. Megkeresztelve: 1941. szeptember 10., az akkor egy éve Magyarországhoz visszatért szamosújvári Örmény Nagytemplomban. 
Politikai párttagság: Magyar Szocialista Munkáspárt 1969 május 28 – 1988 december 5. (kilépve).

Magyar Demokrata Fórum 1988 augusztus 27 - ? (az MDF lépett ki alóla, meghatározhatatlan időpontban). 

A geológiához kapcsolódó főbb kutatási területek: Triász makropaleontológia – sztratigráfia, karbon és perm makropaleontológia – sztratigráfia,  perm-triász határ és tömeges kihalás s ennek szupernóva magyarázata. Evolúciódinamika. 
Filozófiai alapállása: monista. 

Megválasztott tudományos tisztségek: MHFT Őslénytani Szakosztály titkár 1969 – 1971, MTA Rétegtani Bizottság Triász Albizottság tag (1970 – 1986(?)) MTA Geonómiai Bizottság tag (1986 – 1999), Földtani Filozófiai Vitakör mb. vezető (1973 – 1992), Filozófiai Vitakör tudományos egyesület elnök (1992 – 2010).  Magyar Űrkutatási Iroda által vezetett „Extraterresztrikus szferulák vizsgálata földi üledékekben” tudományos intézetek közötti kutatási program vezetője 1994 – 2002. Résztvevő intézetek: Magyar Állami Földtani Intézet, Eötvös Lóránd Geofizikai Intézet, Konkoly Thege Csillagászati Kutató Intézet, Atommag Kutató Intézet (ATOMKI, Debrecen),  Központi Fizikai Kutató Intézet, BME Nukleáris Technológiai Intézet.
Vezetői tisztség nemzetközi programokban: International Geological Correlation Programme (IGCP) Project No 384, „Impact and Extraterrestrial Spherules New Tools for Global Correlation” – project leader (1995 – 1999). 

Magyar – Francia kormányközi bilaterális szferula-kutatási program, magyar vezető: 1998 - 2002 .

Magyar – Japán korm. köz. bilaterális szferula-kutatási program, magyar vezető: 1997 – 2000.

Magyar –Indiai korm. köz. bilaterális szferula-kutatási program, magyar vezető: 1998 – 2001. 

Magyar – Észt akadémiai bilaterális szferula – kutatási program, magyar vezető: 2000 – 2002.

Magyar – Ukrán akadémiai bilaterális szferula-kutatási program, magyar vezető: 2000-2002. 
Magyar – Csehszlovák Akadémiai Evolúciókutatási Bizottság, tagság, 1981 – 1987 (a bizottság megszűntéig.) 

Tudományos publikációinak száma: 252, ebből 3 könyv, 4 általa szerkesztett konferencia-kötet. 

Társadalmi szervezetekben betöltött tisztségek:

Örmény Kulturális Világszervezet (1972-től máig). A világszervezet megbízásából és támogatásával szkíta-hun írásos emlékek kutatása. 
Magyar – Örmény Baráti Társaság elnökségi tag (1987-től a társaság megszűntéig, 1992-ig).

Budapest, XII. kerületi örmény kisebbségi képviselő (2002 – 2006) 
Minősített sporttevékenység:

Atlétika, rövidtávfutó: 1958 – 1960 ifjúsági válogatott, 3 nemzetközi viadalon vesz részt. 1959-ben országos ifjúsági bajnokság 3. helyezett (100 m síkfutás). Atlétikai pályafutásának súlyos sérülése vet véget (1960 aug.) 
II. oszt. súlyemelő: 1962 – 1966
Minősített barlangász: 1957 – 1978  
Élete legkellemesebb élményei: 

- Önállóan rájön az Olbers-Seeliger paradoxonra: 1951.
- A magyar labdarúgó válogatott megnyeri az 1952-es helsinki olimpia labdarúgó tornáját.

- Rájön, hogy a Világ kialakulása megmagyarázható egy minden részére kiterjeszthető fejlődéselmélettel. A Világ minden része az összes többivel genetikai vérrokonságban áll: 1953. 
- Az Ahrendt – Roland üstökös látványa: 1957 június – szeptember. 

- Első örményországi látogatása szüleivel: 1958.

- Ifjúsági országos atlétikai bajnokságon a 100 m-es síkfutásban bronzérmet nyer: 1959.

- Házasságkötése 1969-ben. 

- Első iráni útja, első találkozása hun eredetű írásokkal: 1972. 

- Rájön, hogy a földi üledékes kőzetek tele vannak kozmikus eredetű részecskékkel, amelyek kiválóan felhasználhatók rétegtani korrelációs célokra. A nemzetközi geológus társadalom készsége ezek együttes, akár az egész Glóbusra kiterjedő vizsgálatára: 1993-1994. 
Élete legnyomasztóbb élményei:

- 1945. január 3. Akkor 4 évesen végignézi 37, a szovjet csapatok által, a csillebérci erdőben elfogott „volksbundista” tizenéves sváb kamaszfiú kivégzését. Életre szóló lelki és idegi sérülést szenved.
- Politikai hajsza édesapja ellen: 1949 ősz, 1949-1950 tél. 

- A svájci labdarúgó világbajnokság döntőjét elveszíti a magyar csapat: 1954 július 4.

- 1956 november 4.

Élete legnagyobb déjavu-je:

· 1956. október 23 után 50 évvel 2006. október 23. Ugyanazok lőttek ugyanazokra.
Élete legnagyobb csalódásai:
· a Rendszerváltás.
· Az emberrel végzett Hold- és bolygókutatás leállása.
------------------------
Család: 1969-ben feleségül veszi kartográfus munkatársát, Lombay Kamillát, aki 3 gyermekkel ajándékozza meg: Mikolt (1970, népművész), Zaránd (1974, programozó) , Örs (1977, csillagász) , tőlük 2010-ig négy unokája született: Antók Zerind (2001), Antók Etele (2003), Antók Ajtony (2006) , Detre Martin (2010).
